مسعود خان:

کشمیریوں کی آزادی کیلئے پرامن تحریک جاری رہے گی

مقبوضہ کشمیر میں بھارتی فوجی آپریشن کی پرزور الفاظ میں مذمت کرتے ہوئے صدر آزادریاست کا کہنا تھا کہ آپریشن میں جدید جنگی سازو سامان خصوصاً ہیلی کاپٹروں کے استعمال سے یہ بات واضح ہو گئی ہے کہ بھارتی فوج نے کشمیر میں باضابطہ جنگ شروع کر رکھی ہے۔

خبر کا کوڈ: ۴۲۷۹۴۲

تاریخ: ۰۶ مرداد ۲۰۱۷ - ۱۲:۴۳

رسا نیوز ایجنسی کی رپورٹ کے مطابق، صدر آزاد جموں و کشمیر سردار مسعود خان نے مقبوضہ کشمیر میں بھارتی فوج کے آپریشن کی پرزور مذمت کی ہے۔ انہوں نے کہا کہ آپریشن میں جدید جنگی سازو سامان خصوصاً ہیلی کاپٹروں کے استعمال سے یہ بات واضح ہو گئی ہے کہ بھارتی فوج نے کشمیر میں باضابطہ جنگ شروع کر رکھی ہے۔

انہوں نے اپنے بیان میں کہا کہ عالمی برادری بے گناہ شہریوں کے خلاف ہیلی کاپٹروں اور جدید جنگی سازو سامان کے استعمال اور کشمیریوں کی نسل کشی کا نوٹس لے۔ عالمی انسانی قوانین نہتے شہریوں کے خلاف مہلک ہتھیاروں کے استعمال کی ہر گز اجازت نہیں دیتے۔

کشمیریوں کی آزادی کیلئے پرامن تحریک جاری رہے گی، بھارت طاقت کا استعمال کرکے اپنا قبضہ برقرار نہیں رکھ سکتا۔ /۹۸۸/ ن۹۴۰